laion/Wikipedia-Exotic huggingface dataset:
ჰაინრიხ IV (სრი)

ჰაინრიხ IV (დ. 11 ნოემბერი, 1050 — გ. 17 აგვისტო, 1106, ლიუტიხი, ლიეჟი) — გერმანიის მეფე 1056-იდან, იმპერატორი 1084-იდან. ჰაინრიხ III-ის ძე. მძიმე ბრძოლები გადაიტანა თავის სრულწლოვანებამდე (1065) უზომოდ განდიდებული მთავრების ასალაგმავად. საქსონიაში სამეფო ხელისუფლების აღდგენას მოჰყვა საქსონიის აჯანყება 1073–1075, რომელიც გაჭირვებით ჩაახშო. ჰაინრიხ IV გერმანიასა და ჩრდილოეთ იტალიაში საეკლესიო ინვესტიტურის უფლებისათვის ებრძოდა პაპ გრიგოლ VII-ს. 1076 პაპმა იგი ეკლესიიდან განკვეთა და ტახტიდან გადაყენებულად გამოაცხადა. ჰაინრიხ IV იძულებული გახდა შენდობისათვის პაპს კანოსაში ხლებოდა (1077 წლის იანვარი), ხოლო შემდეგ ანგარიში გაუსწორა თავის მტრებს გერმანიაში. 1080 პაპმა კვლავ შეაჩვენა იგი. საპასუხოდ ჰაინრიხ IV-მ გაილაშქრა პაპის წინააღმდეგ (1081), დაიპყრო რომი (1084) და ანტიპაპის კლემენტ III-ის ხელით მიიღო საიმპერატორო გვირგვინკურთხევა, მაგრამ გრიგოლ VII-ის მოკავშირე სამხრეთ იტალიელმა ნორმანებმა იგი რომიდან გააძევეს. მარცხიანი გამოდგა ჰაინრიხ IV-ის მესამე ლაშქრობაც იტალიაში (1090-1097). სიცოცხლის ბოლო წლები ჰაინრიხ IV-მ შინააშლილობასთან ომში გაატარა. დაკრძალულია შპაიერის კათედრალში, შპაიერი, გერმანია. იმპერატორი ჰაინრიხ III და მისი მეუღლე აგნესა დე პუატუ. ∞ 1) ივლისი 1066, ტრიბური. ბერთა, ტურინის მარკგრაფის ოტოს ასული. დ. 21 სექტემბერი 1051. გ. 27 დეკემბერი 1087. საფლავი: შპაიერის კათედრალი. ∞ 2) ივნისი 1089, კელნი. ევპრაქსია (პრაქსედისი, ადელაიდა), კიევის მთავრის ვსევოლოდ I-ის ასული. დ. 1071. გ. 11 ივლისი 1109. საფლავი: კიევის ერთ-ერთი მონასტერი. ადელაიდა დ. 1070. გ. 1079. საფლავი: შპაიერის კათედრალი. ჰაინრიხი დ. 1 აგვისტო 1071. გ. 2 აგვისტო 1071, ჰარცბურგი. აგნესა, ავსტრიისა და შვაბიის მარკგრაფინია. დ. დაახ. 1072. გ. 24 სექტემბერი 1143. საფლავი: კლოსტერნოიბურგის მონასტერი. კონრადი, იტალიის მეფე და ქვემო ლოთარინგიის ჰერცოგი. დ. 12 თებერვალი1074. გ. 27 ივლისი 1101, ფლორენცია. საფლავი: სანტა მარია დელ ფიორე. ჰაინრიხ V, იმპერატორი. დ. 1086. გ. 23 მაისი 1125, უტრეხტი. საფლავი: შპაიერის კათედრალი. Gregorovius, Ferdinand (1988). History of Rome in the Middle Ages. Rome: Newton Compton.  Robinson, I.S. (2000). Henry IV of Germany 1056-1106.  Gerd Althoff (Hg.): Heinrich IV. (Ostfildern, 2009) (Vorträge und Forschungen; 69). Charter given by Henry to the bishopric of Bamberg, 17.8.1057
რობოტი პოლიციელი

რობოტი პოლიციელი (ინგლ. RoboCop) — 1987 წელს ამავე სახელწოდების ფილმით დაწყებული ფრენჩაიზი. მისი გაგრძელება, რობოტი პოლიციელი 2, გამოვიდა 1990 წელს, ხოლო მესამე ფილმი, რობოტი პოლიციელი 3 - 1993 წელს. გადატვირთვა მოხდა 2014 წელს, ახალი ფილმის გამოშვებით. ამ თემაზე აგრეთვე გამოვიდა რამდენიმე ტელესერიალი, ვიდეო თამაში და კომიქსი. მთლიანობაში ფრენჩაიზმა მის შემქმნელებს მოუტანა 109,715,854 აშშ დოლარის ოდენობის შემოსავალი. რობოტი პოლიციელი (1987) რობოტი პოლიციელი 2 (1990) რობოტი პოლიციელი 3 (1993) რობოტი პოლიციელი (2014) რობოტი პოლიციელი საიტზე Wikia
კილკისის ნომი

კილკისის ნომი (ბერძ. Κιλκίς) — ნომი საბერძნეთში, ცენტრალური მაკედონიის რეგიონში, . ნომის დედაქალაქია — ქალაქი კილკისი. ჩრდილოეთიდან ესაზღვრება მაკედონიის რესპუბლიკას, სამხრეთით — სალონიკს, დასავლეთით — პელას, აღმოსავლეთით — სერეს. მოსახლეობის რაოდენობა — 89 056 ადამიანი. ფართობი — 2519 კმ². საბერძნეთის ნომები ოფიციალური საიტი
პიერია

პიერია (ბერძ. Πιερία) — ნომი საბერძნეთში, ცენტრალური მაკედონიის რეგიონში, . ნომის დედაქალაქია — კატერინი. პიერიაში არის მრავალი არქეოლოგიური ძეგლი: დიონი (Δίον), პიდნა (Πύδνα), პლატამონასი (Πλαταμώνας).პიერიას ნომის სამხრეთით მდებარეობს საბერძნეთში ყველაზე დიდი მწვერვალი — ოლიმპო. ნომის დასავლეთი ნაწილი მთაგორიანი. ეს რეგიონი არის პლაჟის ტურიზმისა და ეკოტურიზმის ერთ-ერთი ცენტრი საბერძნეთში, ასევე ალპინიზმისა და სათხილამურო სპორტის. მოსახლეობის რაოდენობა — 129 846 ადამიანი ფართობი —1516 კმ² პერიფერიული ერთეული პიერია იყოფა 3 მუნიციპალიტეტად. საბერძნეთის ნომები ოფიციალური საიტი დაარქივებული 2011-06-08 საიტზე Wayback Machine.
სტრუმა

სტრუმა (ბულგ. Струма; ბერძ. Στρυμόνας, სტრიმონი) — მდინარე ბულგარეთსა და საბერძნეთში. სიგრძე 415 კმ, აუზის ფართობი 17,300 კმ². მდინარის 290 კმ მონაკვეთი ბულგარეთის ტერიტორიაზეა. სათავე აქვს ვიტოშის მასივის სამხრეთ-დასავლეთ კალთებზე. ერთვის ეგეოსის ზღვის სტრიმონის ყურეს. წყალუხვია თებერვალ-ივნისში, წყალმცირეა აგვისტო-სექტემბერში. წყლის საშუალო ხარჯი ბულგარეთის საზღვართან ახლოს 80 მ/წმ³. მაქსიმალური დაახლოებით 500 მ/წმ³. იყენებენ სარწყავად. სტრუმის ხეობაშია ქალაქები: კიუსტენდილი, ბლაგოევგრადი (ბულგარეთი), სერე (საბერძნეთი). მდინარის წყალი გამოიყენება სარწყავად. ბულგარეთის ფარგლებში სტრუმაზე მდებარეობს სტუდენის წყალსაცავი. ძველი ბერძნული ქალაქი ამფიპოლისი წარმოქმნილი იყო სტრუმის შესართავის ადგილას. ძვ. წ. 480 წელს როდესაც ქსერქსე I-მა საბერძნეთში შეჭრა განახორციელა გადალახა მდინარე სტრიმონი (სტრუმა). ქსერქსე I-მა მდინარის ღმერთს მსხვერპლად შესწირა ცხრა ვაჟიშვილი და ცხრა ქალიშვილი. ალექსანდრე მაკედონელმა ძვ. წ. 479 წელს გაანადგურა ქსერქსეს არმია ენეა ოდოისთან ახლოს. ძველ ბერძნულ მითოლოგიაში სახელწოდება სტრიმონი იყო ჰიდრონიმი, რომელიც ეფუძნებოდა მითურ თრაკიის მეფეს, რომელიც მდინარეში დაიხრჩო. საბერძნეთის მდინარეების სია სტრუმა — სტატია დიდი რუსული ენციკლოპედიიდან (რუსული) სტრუმა — სტატია ენციკლოპედია ბრიტანიკიდან (ინგლისური) ↑ ქართული საბჭოთა ენციკლოპედია, ტ. 9, თბ., 1985. — გვ. 583. ↑ ჰეროდოტე 7,114 Herodotus, The Histories ↑ Grimal P. .Classical mythology. iley-Blackwell, 1990. ISBN 9780631201021.
ანრი I (კვიპროსი)

ანრი I (ფრანგ. Henri I; დ. 3 მაისი, 1217 — გ. 18 იანვარი, 1253) — კვიპროსის სამეფოს მეფე 1218–1253 წლებში. იგი იყო ჰუგო I-ისა და ალისა დე შამპანის ვაჟი. 1208 წელს მან იქორწინა შამპანის გრაფის ასულ ალისაზე. ანრი იერუსალიმის სამეფოს რეგენტი იყო 1246-1253 წლებში კონრად ფონ ჰოენშტაუფენის მეფობის დროს. ანრი სამჯერ იყო დაქორწინებული. მესამე მეუღლე იყო პლეზანსია ანტიოქიელი, ანტიოქიის თავადის ბოემონდ V-ის ასული, რომელთანაც შეეძინა მემკვიდრე ჰუგო II. KINGS of CYPRUS 1196-1267 (LUSIGNAN). Foundation for Medieval Genealogy. ციტირების თარიღი: 2009-11-22.
გალიკოსი

გალიკოსი (ბერძ. Γαλλικός) — მდინარე საბერძნეთში. სათავე აქვს კრუსის მთების სამხრთეთ კალთაზე. საერთო სიგრძე დაახლოებით 65 კმ. აუზის ფართობი 930-იდან 1022 კმ²-მდე. მიედინება სამხრეთისაკენ, გაივლის რა ქალაქ კილკისს, შეერთვის თერმეკოსის ყურეს სანდოსსა და სალონიკს შორის. ნალექების საშუალო წლიური რაოდენობა ზემო მონაკვეთში შეადგენს 480 მმ-ს, რომელთაგან 70 % მოდის ოქტომბრიდან მაისის ჩათვლით. საბერძნეთის მდინარეების სია მდინარე გალიკოსი დაარქივებული 2016-03-12 საიტზე Wayback Machine. ↑ M. Vavelidis, I. Boboti-Tsitlakidou. Morphologie, chemische Zusammensetzung und Herkunft des Seifengoldes vom Megalo-Potami, Gallikos-Distrikt, Nordgriechenland. Naturwissenschaften 78, 21 - 22 (1991). ↑ Nikolaos Papadakisa, Nikolaos Veranis, Nikolaos D. Arvanitidis. Sustainable development of natural resources in Northern Greece, focusing on water supply reliability and public health protection. Desalination 213 (2007) 199–204.
უგო I (ბურგუნდიის ჰერცოგი)

უგო I (ფრანგ. Hugues I; დ. 1057 — გ. 29 აგვისტო 1093) — ბურგუნდიის ჰერცოგი 1076–1079 წლებში და 1079 წლიდან კლუნის აბატი. ბურგუნდიის ჰერცოგის, რობერტ I-ის შვილიშვილი და მისი მემკვიდრე. უგო მამის, ჰენრი დოცელის გარდაცვალების შემდეგ რობერტ I-ის მემკვიდრე გახდა, თუმცა მან მალევე ამ თანამდებობაზე უარი თქვა და ჰერცოგად მისი ძმა, ოდო აირჩიეს. უგო სანჩო I არაგონელთან ერთად მურებს პირენეს ნახევარკუნძულზე ებრძოდა. უგო ბერად აღიკვეცა და მონასტერში წავიდა. მოგვიანებით იგი კლუნის აბატად დანიშნეს. უგო ბურგუნდიელი დაქორწინებული იყო იოლანდა ნევერელზე, რომელიც 1078 წელს გაურკვეველი მიზეზით გარდაიცვალა. Histoire du Duché de Bourgogne. დაარქივებულია ორიგინალიდან — 2012-02-09. ციტირების თარიღი: 2009-02-05. BURGUNDY duchy, dukes: HUGUES I. Foundation for Medieval. დაარქივებულია ორიგინალიდან — 2011-08-26. ციტირების თარიღი: 2009-02-05. ↑ Elizabeth Hallam, Capetian France:987-1328, (Longman Group Ltd., 1980), 30. ↑ Constance Brittain Bouchard, Sword, Miter, and Cloister: Nobility and the Church in Burgundy, 980-1198, (Cornell University Press, 1987), 129.
ნავარინოს ბრძოლა

ნავარინოს ბრძოლა — საზღვაო ბრძოლა რომელიც 1827 წლის 20 ოქტომბერს, საბერძნეთის რევოლუციის (1821-1832) დროს ნავარინოს ყურეში (ნავარინო პილოსის ძველი იტალიური სახელია), პელოპონესის ნახევარკუნძულის სამხრეთ სანაპიროსთან, იონიის ზღვაში გაიმართა. ოსმალეთის იმპერისს და ეგვიპტის გაერთიანებული არმადა გაანადგურეს ბრიტანულმა, ფრანგულმა და რუსულმა საზღვაო ძალებმა. აღსანიშნავია, რომ ისტორიაში ეს იყო იალქნიანი გემებით გამართული უკანასკნელი ბრძოლა. ჩრდილოევროპული გემები უკეთესად იყვნენ აღჭურვილი, ვიდრე ეგვიპტური და ოსმალური, რისი წყალობითაც მათ გადამწყვეტი გამარჯვება მოიპოვეს. Naval wars in the Levant 1559–1853 (1952), R. C. Anderson. ISBN 1-57898-538-2 შეგიძლიათ იხილოთ მედიაფაილები თემაზე „ნავარინოს ბრძოლა“ ვიკისაწყობში. ნაწყვეტი ჯეიმზ ნავალის წიგნიდან: დიდი ბრიტანეთის საზღვაო ისტორია (1837) თავი VI, 471-90 დაარქივებული 2013-04-06 საიტზე Wayback Machine. ნავარინოს ყურის საჰაერო ხედი დაარქივებული 2004-08-20 საიტზე Wayback Machine. ნავარინოს რუკა
ბარის საჰერცოგო

ბარის საჰერცოგო (ფრანგ.: Duché de Bar) მდებარეობდა ლოთარინგიაში (საფრანგეთი), მდ. მაასის ზემო აუზში. ბარი (ცენტრი: ქ. ბარ-ლე-დიუკი) 1354 წლიდან საჰერცოგოა. მისი ერთი ნაწილი, ბარუა მუვანი (ფრანგ.: Barrois mouvant) 1301 წლიდან საფრანგეთის ნაწილი იყო, მეორე კი წმინდა რომის იმპერიის შემადგენლობაში შედიოდა. 1380 წელს გერმანული ნაწილი ლოთარინგიის საჰერცოგოს შეურთდა, ხოლო ბარუა მუვანი საფრანგეთს დარჩა. საჰერცოგო მდ. მაასის გასწვრივ მდებარეობდა. სამხრეთით ქ. ბასინამდე და ჩრდილოეთით ბარის საჰერცოგო მდ. მაასის გასწვრივ სამხრეთით ქ. ბასინიდან ჩრდილოეთით ქ. სტენემდე მდებარეობდა. იგი მოიცავდა ტერიტორიას არგონებსა და მდ. მოზელს შორის, ვოვრსა და მიწებს ქ. ტულის ჩრდილოეთით.
პლოტინე

პლოტინუსი (ბერძ. Πλωτῖνος) (დ. 204/205 — გ. 270) — ანტიკური მსოფლიოს ერთ–ერთი დიდი ფილოსოფოსი, ნეოპლატონიკოსი, ნეოპლატონიზმის უმნიშვნელოვანესი წარმომადგენელი. მისი თეორიის სისტემაში სამი ცნება გამოიყოფა: ერთადერთი, ინტელექტი და სული. მისი მასწავლებელი ამონიუს საკასი იყო. იგი პლატონური ტრადიციის მიმდევარია. მე-19 საუკუნეში ისტორიკოსებმა მოიგონეს ტერმინი ნეოპლატონიზმი და დაუკავშირეს იგი პლოტინუსსა და მის ფილოსოფიას, რომელსაც გვიან ანტიკურ ხანაში უზარმაზარი გავლენა ჰქონდა. პლოტინუსის ბიოგრაფია, ძირითადად, პორფირიუსის წინასიტყვაობიდან არის ცნობილი, რომელიც მან პლოტინუსის ენეადებს დაურთო. მისი მეტაფიზიკური ნაწერები საუკუნეების განმავლობაში ახდენდა გავლენას პაგანისტებზე, ქრისტიანებზე, ებრაელებზე, ისლამისტ და გნოსტიკ მეტაფიზიკოსებსა და მისტიკოსებზე. დაიბადა ლიკოპოლისში, ქვემო ეგვიპტეში. ადრეული წლები გაატარა ალექსანდრიაში, თავის დროზე მეცნიერებისა და კულტურის ერთ-ერთ უმსხვილეს ცენტრში. 231/232-242 წლებში სწავლობდა ფილოსოფოს ამონიუს საკასთან (რომლის მოსწავლე ასევე იყო ორიგენიც, ქრისტიანული ეკლესიის ერთ–ერთი მასწავლებელი). 242 წელს, რათა გაცნობოდა ირანულ და ინდურ ფილოსოფიას, იმპერატორ გორდიანე III-ს ირანულ ლაშქრობაში გაჰყვა. 243/244 წელს დაბრუნდა რომში, სადაც დააარსა საკუთარი სკოლა და დაიწყო მასწავლებლობა. აქ შეიკრა მისი მიმდევრების წრე, რომელიც საზოგადოების სხვადასხვა ფენასა და ნაციონალობას აერთიანებდა. 265 წელს იმპერატორ გალიენის მფარველობის ქვეშ, წარუმატებელი აღმოჩნდა მცდელობა განეხორციელებინა პლატონის სახელმწიფოს იდეა — დაეარსებინა ფოლოსოფოსების ქალაქი, პლატონოპოლისი, რომელიც რელიგიური აზროვნების ცენტრი იქნებოდა. 259/260 წელს, უკვე ხანდაზმულობაში დაიწყო თავისი სწავლებებისთვის წერილობითი ფორმის მიცემა. პლოტინუსის ფრაგმენტულ ჩანაწერებს პორფირიუსმა გაუკეთა რედაქტირება, თავი მოუყარა და გამოსცა. პორფირიუსმა ისინი ექვს ნაწილად დაყო, თითოეული დანაყოფი — ათ ნაწილად (აქედან მოდის მოდის პლოტინუსის 54 ტრაქტატის სახელწოდებაც — ენეადები, αἱ Ἐννεάδες, ათიანები). პლოტინე - მარადისობისა და დროისათვის, ქართულად დაარქივებული 2015-09-23 საიტზე Wayback Machine. პლოტინუსის ტრაქტატის რუსული და ბერძნული ტექსტები „შორსმჭვრეტელობაზე“. პლოტინუსი. ენეადები. დაარქივებული 2010-05-31 საიტზე Wayback Machine.
გიორგი გაჩეჩილაძე

გიორგი გაჩეჩილაძე (დ. 24 ივნისი, 1954, თბილისი) — ქართველი პოლიტიკოსი, 2007 წლიდან საქართველოს მწვანეთა პარტიის გენერალური მდივანი. საქართველოს ოთხი მოწვევის პარლამენტის წევრი. 1976 წელს დაამთავრა თბილისის სახელმწიფო უნივერსისტეტის გეოგრაფია-გეოლოგიის ფაკულტეტი. 1976 წლიდან მუშაობდა საქართველოს მეცნიერებათა აკადემიის ჰიდრომეტეოროლოგიურ სამეცნიერო-კვლევით ინსტიტუტში. 1984 წელს მიენიჭა გეოგრაფიულ მეცნიერებათა კანდიდატის, ხოლო 1991 წელს — დოქტორის ხარისხი. 1991 წლიდან არის გეოქიმიის და კოსმოქიმიის საერთაშორისო ასოციაციის ბუნებრივი წყლების გაჭუჭყიანებისაგან დაცვის მუდმივმოქმედი საერთაშორისო კომისიის წევრი. 1993-1999 წლებში იყო შავი ზღვის ეკონომიკური თანამშრომლობის საპარლამენტო ასამბლეის წევრი. 1995 წლიდან არის იუნესკოს ოკეანოგრაფიის საქართველოს ეროვნული კომიტეტის წევრი. 1994 წელს აირჩიეს საქართველოს პროფილაქტიკური მედიცინისა და ადამიანის ეკოლოგიის მეცნიერებათა აკადემიის ნამდვილ წევრად; 1995 წელს — საქართველოს ეკოლოგიურ მეცნიერებათა აკადემიის ნამდვილ წევრად. არის 61 სამეცნიერო ნაშრომის, მათ შორის მონოგრაფიების, ავტორი. მის ყველაზე მნიშვნელოვან ნაშრომად აღიარებულია „საქართველოს გარემოს დაცვის სახელმწიფო პოლიტიკის კონცეპტუალური საფუძვლები“. 1992 წლიდან არის საქართველოს მწვანეთა პარტიის წევრი. 1995-2007 წლებში იყო ამ პარტიის თავმჯდომარე; 2007 წლიდან დღემდე კი — გენერალური მდივანი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მწვანეების პარტია“. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. 2012-2016 წლებში იყო საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი „ბიძინა ივანიშვილი — ქართული ოცნება“ და 2016-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 1995-1999 წლებში იყო პარლამენტის გარემოსა და ბუნებრივი რესურსების დაცვის კომიტეტის თავმჯდომარის პირველი მოადგილე. 2017-2020 წლებში პარლამენტის „ქართული ოცნება - მწვანეთა ფრაქციის“ თავმჯდომარე. პარლამენტში ლობირებდა გარემოსდაცვით კანონმდებლობას. ვინ ვინაა საქართველოში: ქართული ბიოგრაფიული ცნობარი, გვ. 76 — თბ., 1998-1999 გიორგი გაჩეჩილაძე — საქართველოს ბიოგრაფიული ლექსიკონი გიორგი გაჩეჩილაძე — საქართველოს პარლამენტის ოფიციალური საიტი (საქართველოს პარლამენტის მესამე მოწვევა) გიორგი გაჩეჩილაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
შქმერი

შქმერი — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. ამავე სახელწოდების თემის ცენტრი. (სოფლები: შქმერი, უშოლთა, ხარისთვალი). მდებარეობს ზღვის დონიდან 1720 მეტრზე, ონიდან 21 კმ. სოფელი მდებარეობს მდინარე ხეორის (რიონის მარცხენა შენაკადი) ზემო ნაწილში. ნიადაგის საფარი საშუალო, ხოლო მცენარეული საფარი სუბალპური ზონისაა. ხასიათდება ცივი ზამთრით და გრილი ზაფხულით. ულამაზესია ძნელად მისადგომი ხეორის კანიონი (ხეორის ძველი კალაპოტი. მის ქვეშ, ე.წ. ბრმა ხეობაში, 1 კმ სიგრძეზე მიედინება მდინარე ხეორი). უახლოესი დასახლებული პუნქტები: ჩრდილოეთით სოფელი ბოყვა (ონის მუნიციპალიტეტი) 8 კმ, დასავლეთით სოფელი მრავალძალი (ონის მუნიციპალიტეტი) 7 კმ, სამხრეთით სოფელი მოხვა (საჩხერის მუნიციპალიტეტი) 9 კმ. ონიდან სოფელი შქმერის გავლით საჩხერის მიმართულებით გადიოდა ისტორიული საქარავნო გზა. ეს მანძილი დაახლოებით 40 კმ-ია. ისტორიულ წყაროებში სოფელი შქმერი მოხსენიებულია 1071 წ. ნიკორწმინდის წინამძღვრის ჩანაწერებში. შედარებით ახალი აშენებულია: მონჭოხის წმინდა გიორგის, ქოლოსის წმინდა გიორგის და უშოლთის ღვთისმშობლის ეკლესიები. თამარ მეფის კლდის უარყოფითად დახრილ კედელზე შემორჩენილია გამოქვაბული-სამალავი. უძველესი წარმართული სალოცავის გოგუჭის მიმდებარედ 2000 წელს აშენდა წმინდა ნინოს სახელობის მცირე ტაძარი. სოფლის მახლობლად არის უშოლთის კარსტული მღვიმე. ვახუშტი ბაგრატიონი მის შესახებ წერს: 2014 წლის აღწერის მონაცემებით სოფელში ცხოვრობს 23 ადამიანი. მოსახლეობა ტრადიციულად მესაქონლეობას და მეკარტოფილეობას მისდევს. რამდენადმეა განვითარებული მეფუტკრეობა. სოფელ შქმერში მდებარეობს ფერმა „შქმერი ინვესტ“, სადაც აწარმოებენ რძის პროდუქტებს. შქმერი საგრძნობლად დააზარალა 1991 წლის 29 აპრილს მომხდარმა რაჭის მიწისძვრამ. სოფელში არის მანგანუმის მადნის საბადო, მაღალი ხარისხის ყვითელი ქვიშის კარიერი, მრავალსაუკუნოვანი ტყე, ხოლო მდინარეებსა და ტბაში ბუდობს კალმახი. უხვადაა წყაროები. საყდარი-სამალავი თამარ მეფის კლდეზე ხედი ზეუნიქედიდან გოგუჭა უშოლთის მღვიმე (განჯარეული) თამარ მეფის კლდე უშოლთა, თივობა ხარისთვალი, შუა შქმერი და უშოლთა ვახუშტის მიერ ნახსენები „მცირე ტბა“ უშოლთა გაყინული ხეორი გორკივის ორსართულიანი გამოქვაბული ფოცხვრების მთა მონჭოხი ზემო წყარო სახლი ზეუბანში ქოლოსი ქართლის ცხოვრება, ტ. IV, ვახუშტი ბატონიშვილის „აღწერა სამეფოსა საქართველოსა“. გვ. 766, თბილისი, 1973 ქართული საბჭოთა ენციკლოპედია, ტ. 11, თბ., 1987. — გვ. 61. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
Let It Be (მრავალმნიშვნელოვანი)

საკუთარ სახელს Let It Be აქვს რამდენიმე მნიშვნელობა: Let It Be — ბრიტანული ჯგუფ The Beatles-ის უკანასკნელი სტუდიური ალბომი, გამოსული 1970 წელს; Let It Be… Naked — ალბომი ხმის განსხვავებული მიქსით, გამოცემული 2003 წელს. Let It Be — ამ ალბომის ერთ-ერთი სიმღერა; Let it Be — ქართულად „დაე ასე იყოს“, 1970 წლის დოკუმენტური ფილმი The Beatles-ის შესახებ.
პელის ნომი

პელის ნომი (ბერძ. Πέλλα) — ნომი საბერძნეთში, ცენტრალური მაკედონიის რეგიონში. ნომის დედაქალაქია — ედესა. ჩრდილოეთიდან ესაზღვრება მაკედონიის რესპუბლიკა, აღმოსავლეთით — კილკისის ნომი, სამხრეთ-აღმოსავლეთით — სალონიკი დასავლეთით — ფლორინა, სამხრეთით — იმატიასა და კოზანის ნომები. მოსახლეობის რაოდენობა — 145 797 ადამიანი ფართობი — 2506 კმ² საბერძნეთის ნომები ოფიციალური საიტი დაარქივებული 2004-09-24 საიტზე Wayback Machine.
ენგელბერტ I ფონ დერ მარკი

გრაფი ენგელბერტ I ფონ დერ მარკი (გერმ.: Graf Engelbert I. von der Mark) (გ. 1277, კაპენბერგი) — მარკის გრაფი 1249-1277 წლებში. მეუღლეები: კუნიგუნდე ფონ ბლისკასტელი ელისაბეთ ფონ ფალკენბურგი შვილები: ებერჰარდ I ფონ დერ მარკი
Around the World Hit Singles: The Journey So Far

Around the World Hit Singles: The Journey So Far — ჯგუფ East 17-ის სიმღერების კომპილაციური ალბომი. იგი გამოვიდა 1996 წლის 1 ნოემბერს. ალბომიდან გამოიცა ორი სინგლი, ჯგუფის ოთხკაციანი შემადგენლობის მიერ ჩაწერილი უკანასკნელი სიმღერები - „If You Ever“ (დუეტი გებრიელთან) და „Hey Child“. House of Love (Pedigree Mix) - 4:40 Deep (Breath Mix) - 4:01 It's Alright (Guvnor Mix) - 4:41 Stay Another Day (S.A.D. Mix)v4:27 Steam (Vapoureyes Mix) - 3:23 Let It Rain (Thunder Radio Edit) - 3:33 Slow It Down (Perpetual Motion) - 4:45 If You Ever - 4:14 West End Girls (Faces On Posters Mix) - 4:27 Around The World (Ourworld Master 7") - 4:37 Thunder (რადიოს ვერსია) - 4:16 Gold (7" Collar Size) - 4:20 Do U Still? (სინგლის რემიქსი) - 4:18 Someone To Love (Summer Of Love Mix) - 4:00 Hey Child - 4:33 Hold My Body Tight (7" რადიოს ვერსია) - 3:39 Stay Another Day (Less Sad Mix) - 3:35 Let It Rain (Overworld Storm Mix) - 6:43 Hold My Body Tight (Danny Tenaglia Vocal Mix) - 7:59 House Of Love (Wet Nose Dub) - 5:53 Deep (Delta Steam House Of Funk Mix) - 4:21 Gold (Paws On The Floor) - 7:04 Do U Still? (Wildchild Vocal Mix) - 8:34 Steam (Overworld Haze Mix) - 5:57 Deep (Throat Mix) - 6:18 Let It Rain (Part One Low Pressure Remix) - 6:50 Slow It Down (Speed It Up) - 7:01 ინფორმაცია საიტზე Discogs ↑ ერლეუაინი, სტივენ თომას. Around the World Hit Singles: The Journey So Far AllMusic-ზე ↑ Ryan, Gavin (2011). Australia's Music Charts 1988–2010. Mt. Martha, VIC, Australia: Moonlight Publishing. ↑ "East 17 - Around The World: Hit Singles - The Journey So Far" (გერმანულად). Austriancharts.at. Hung Medien. ↑ TOP20.dk © 1997-4 დაარქივებული 17 March 2014 საიტზე Wayback Machine. ↑ „Dutchcharts.nl – East 17 – Around The World: Hit Singles - The Journey So Far“ (ჰოლანდიურად). Hung Medien. ↑ http://books.google.ca/books?id=ugkEAAAAMBAJ&lr=&rview=1%7Ctitle=Hits of the World - Eurochart|work=Billboard|publisher=Nielsen Business Media, Inc.|date=23 ნოემბერი 1996 ↑ InfoDisc : Tout les Titres par Artiste დაარქივებული 15 July 2015 საიტზე Wayback Machine. ↑ "Longplay-Chartverfolgung at Musicline" (გერმანულად). Musicline.de. Media Control. ↑ "East 17 – Around The World: Hit Singles - The Journey So Far". Italiancharts.com. Hung Medien. ↑ http://www.officialcharts.com/charts/scottish-albums-chart/19961110/40/ ↑ "East 17 – Around The World: Hit Singles - The Journey So Far". Swedishcharts.com. Hung Medien. ↑ "East 17 – Around The World: Hit Singles - The Journey So Far". Swisscharts.com. Hung Medien. ↑ British album certifications – East 17 – Around the World. ბრიტანეთის ფონოგრამების მწარმოებლების ასოციაცია. შეიყვანეთ Around the World ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ IFPI - ევროპის პლატინის ჯილდოები – 1997. ფონოგრამების ინდუსტრიის საერთაშორისო ფედერაცია. ↑ Billboard - Google Books
პერევისის წმინდა გიორგის ეკლესია

პერევისას წმინდა გიორგის სახელობის ეკლესია - შუა საუკუნეების ეკლესია სოფელ პერევისაში, ჭიათურის მუნიციპალიტეტი. ტაძარს IX საუკუნეში აქვს საფუძველი ჩაყრილი. შემორჩენილია XI-XIII საუკუნეების კედლის მხატვრობის ფრაგმენტები. 1920 წლის 7 სექტემბერს პერევისის წმინდა გიორგის სახელობის ეკლესია, მეცნიერმა ექვთიმე თაყაიშვილმა მოინახულა და მის შესახებ ჩანაწერები გააკეთა. ამავე ტერიტორიაზე, XIX საუკუნის ბოლოს, კიდევ ერთი ეკლესია აშენდა. ახალი ეკლესია, ძველთან შედარებით, გაცილებით დიდია და იმ პერიოდის ხუროთმოძღვრული ნაგებობების დახვეწილი სტილით გამოირჩევა. ეკლესიაზე სამშენებლო წარწერაა, რომელიც 1893 წლით თარიღდება: წარწერაში მოხსენიებული პიროვნებები არიან რუსეთის იმპერატორი ალექსანდრე III და გაბრიელ ქიქოძე, იმერეთის ეპისკოპოსი. XX საუკუნეში ტაძარი დაანგრიეს. მისი მასალები გამოიყენეს კოლმეურნეობის სასიმინდეების მშენებლობისთვის. დროთა განმავლობაში დანგრეული ტაძრის თაღები და ჭერი ხანგრძლივი წვიმებისაგან ჩამოიშალა, ფრესკები განადგურდა, ხატები დაიფანტა. მიუხედავად ამისა, კედლებისა და ძველი ფრესკების ფრაგმენტები გადაარჩენილია. პირველი აღდგენითი სამუშაოები 1991-1993 წლებში განხორციელდა. უფრო ფართომასშტაბიანი რესტავრაცია კი 2005 წელს დაიწყო. ამავე წელს ტაძარში განახლდა საეკლესიო მსახურება. ძველი ეკლესიის მიმდებარე ტერიტორიაზე ჩატარდა არქეოლოგიური გათხრები. სარესტავრაციო სამუშაოები დღედმე არ დასრულებულა. ინფორმაცია ტაძრის შესახებ დაარქივებული 2012-08-15 საიტზე Wayback Machine. ეკლესიის ადგილმდებარეობა
ფრიდრიხ ფონ ბერგ-ალტენა

გრაფი ფრიდრიხ ფონ ბერგ-ალტენა (გერმ.: Graf Friedrich von Berg-Altena) (დ. 1173 — გ. 1198) - ბერგ-ალტენას გრაფი და მარკის მბრძანებელი 1180-1198 წლებში. იგი იყო გრაფ ებერჰარდ I ფონ ბერგ-ალტენას ვაჟი და მარკის პირველი გრაფის ადოლფ I-ის მამა, რომელიც შემდგომში ცნობილი მარკის გრაფების დინასტიის დამაარსებელი იყო.